OpenLLM-France/wikimedia huggingface dataset:
# Hansi

* Per a altres significats, vegeu «Hansi (desambiguació)».
Hansi fou el nom amb què fou conegut l'il·lustrador alsacià Jean Jacques Waltz (Colmar, 1873 – 1951). El seu pare era bibliotecari municipal i encarregat del Museu Unterlinden. El 1894 marxà a Lió per a aprendre disseny industrial i arts decoratives, però el 1896 va agafar una pleuresia i tornà a Colmar. Allí va treballar com a dissenyador de maquinària, però es va fer famós per les seves caricatures antialemanyes a la Revue Alsacienne de Charles Spindler, i va contactar amb els nacionalistes alsacians com Émile Wetterlé, Daniel Blumenthal i Jacques Preiss. El 1908 va publicar Vogesenbilder però va patir durament la censura alemanya.
Durant la Primera Guerra Mundial es va enrolar en el 152è Regiment d'Infanteria de l'exèrcit francès, on va fer d'intèrpret. El 1920 va rebre la Legió d'Honor. La seva popularitat va decaure després de la incorporació a França, ja que no va donar suport l'autonomisme alsacià, i va sobreviure del disseny de postals. Quan els nazis atacaren França el 1939 va marxar a Borgonya i d'ací a Agen. El 1941 uns homes de la Gestapo intentaren matar-lo, però aconseguí marxar a Lausana, Suïssa, on va viure de la pintura. Fins al 1946 no a tornar a Colmar.

## Obres

* Der Professor Knatschke (1908)
* Le voyage d'Erika en Alsace Française (1921)
* Die Hohkönigsburg im Wasgenwald und Ihre Einweihung (1908)
* L'Histoire d'Alsace Racontée aux Petits Enfants d'Alsace et de France par l'Oncle Hansi (1912)
* Mon Village, ceux qui n'oublient pas
* L'Alsace Heureuse
* Le Paradis Tricolore
* A travers les lignes ennemies
* L'Alsace
* Colmar en France
* Colmar, guide illustré des champs de bataille
* Les clochers dans les Vignes
* Au pied de la Montagne Ste Odile (1934)
* La fresque de Geispolsheim et autres balivernes (1935)
* La merveilleuse Histoire du bon Saint Florentin (1925)
* Les armes des villes et des communes 80 documents héraldiques dessinés et commentés par JJ Waltz
* Les armes des tribus et des corporations et emblèmes des artisans
* Les armes des nobles et des bourgeois
* Souvenir d'un annexé récalcitrant (1947)
# Yerupajá

El Yerupajá o Nevado Yerupajá és una muntanya de la Cordillera Huayhuash,al centre del Perú, a la serralada dels Andes. Amb els seus 6.634 metres és la segona més alta del Perú i el cim més elevat de la Cordillera Huayhuash. El cim és el punt més alt de la Conca amazònica i va ser assolit per primera vegada el 1950 per Jim Maxwell i David Harrah. El seu cim Nord (Yerupajá Norte) hagué d'esperar el 1968 a què els neozelandesos Roger Bates i Graeme Dingle l'assolissin.

## Ascensions destacades

* 1950. Flanc sud de la cara oest. Primera ascensió al cim, per David Harrah i Jim Maxwell.
* 1966. Directa, cara oest. 2a ascensió al cim. Primera ascensió per la ruta després de 13 dies, per Leif Patterson i Jorge Peterek.
* 1968. Cara Nord-est. Primera ascensió per la ruta per Chris Jones i Paul Dix (cim el 30 de juliol), amb el suport de Dean Caldwell i Roger Hart (tots estatunidencs).
* 1969. Cara est, per Reinhold Messner i Peter Habeler.

## Referències

* ↑ Graber, Michael «Yerupaja - The West Face Direct». Climbing Magazine, 93, 01-12-1995, p. 30. ISSN: 0045-7159.
* ↑ Graber, Michael (desembre 1995), "Yerupaja - The West Face Direct", Climbing Magazine (no. 93): 30, ISSN 0045-7159
* ↑ Jones, Chris; H. Adams Carter (editor) «Yerupaja - The Amazon Face». American Alpine Journal 1969. American Alpine Club [Philadelphia, PA, USA], 16, 43, 1969, pàg. 271–274.

## Enllaços externs

* Descripció del Yerupajá a Andeshandbook
* Yerupajá a peakbagger.com
# Mario Rigamonti

Mario Rigamonti (Brescia, 17 de desembre de 1922 - basílica de Superga, 4 de maig de 1949) fou un futbolista italià de la dècada de 1940.
Fou 3 cops internacional amb la selecció de futbol d'Itàlia. Pel que fa a clubs, destacà a Torino FC. Va morir a l'accident aeri de Superga l'any 1949.
L'Stadio Mario Rigamonti de Brescia, la seva ciutat natal, duu el seu nom.

## Referències

* ↑ «Nazionale in cifre: Rigamonti, Mario» (en italian). FIGC. Arxivat de l'original el 25 d'abril 2016. [Consulta: 30 maig 2015].
* ↑ Mario Rigamonti a National-Football-Teams.com (anglès)
* 1 2 «Rigamonti, Mario» (en italian). Enciclopedia del Calcio. [Consulta: 30 maig 2015].
* ↑ «Stadio Mario Rigamonti». [Consulta: 30 maig 2015].
# Rogliano

Rogliano (en cors Ruglianu) és un municipi francès, situat a la regió de Còrsega, al departament d'Alta Còrsega. L'any 1999 tenia 458 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 518 | 535 | 495 | 508 | 480 | 458 |

## Administració

Llista d'alcaldes :
| Període | Identitat |
| 1991-2001 | Antoine Breschi |
| 2001-2008 | Pierre Tomasi |
| 2008- | Patrice Quilici |
# Llibre de Miquees

El llibre de Miquees és un dels llibres profètics de l'Antic Testament, escrit al segle viii aC. En ell, Miquees es lamenta de la idolatria que professen alguns habitants d'Israel, que està provocant la desgràcia del poble jueu i critica l'opressió sobre els petits pastors i camperols. Assenyala els problemes socials i dirigeix atacs duríssims contra les classes privilegiades i els rics propietaris. També fa retret als profetes professionals que només vaticinen allò que convé econòmicament als rics. L'acció sembla contemporània a les invasions assíries i l'auge del culte als seus déus. Els estudiosos estan dividits sobre la redacció del llibre, que podria ser obra de diversos autors tret dels tres primers capítols, que semblen ser escrits directament per Miquees.

## Referències

* ↑ Montero, Santiago. Diccionario de adivinos, magos y astrólogos de la antigüedad. Valladolid: Trotta, 1997, p. 212-213. ISBN 8481641618.
# Hiempsal II

Hièmpsal II (grec antic: Ἱάμψας, segon Plutarc; Ἱάμψαμος, segons Diodor de Sicília; Ἱεμψάλας, segons Appià; llatí: Hĭempsal, -ălis) va ser rei de Numídia des de potser l'any 88 aC fins al 84 aC i del 82 aC o 81 aC al 60 aC. Va ser el pare de Juba I, l'adversari de Juli Cèsar.
Segons una inscripció, era net de Masinissa I i fill de Gulussa i va arribar al tron ja de certa edat. Va obtenir el tron després del triomf de Sul·la a Roma el 88 aC. Va rebre no obstant a la seva cort als exiliats del partit popular, a Gai Mari el Jove i a Publi Corneli Ceteg. Sembla que va intentar mantenir els exiliats en una captivitat honorable esperant el curs dels fets.
Però els exiliats es van poder reunir amb Gai Mari i poc després, potser l'any 84 aC, el cap dels populars Gneu Domici Aenobarb el va deposar, i va col·locar en el tron a Hiarbes. Quan Pompeu va desembarcar a Àfrica cap a l'any 82 aC i va derrotar a Domici, va derrocar a Hiarbes i va restaurar a Hièmpsal II. Sembla que Pompeu li va donar l'autoritat sobre les tribus dels gètuls, a les que després va sotmetre.
Es va mantenir com a rei sense oposició fins a la seva mort que va ser al tomb de l'any 60 aC, ja que Ciceró explica que encara era viu el 63 aC i Suetoni diu que vivia el 62 aC.

## Referències

* ↑ Smith, William (ed.). «Hiempsal». A Dictionary of Greek and Roman biography and mythology. [Consulta: 26 juliol 2022].
# Mario Rivas Viondi

Mario Rivas Viondi (nascut el 27 de març de 2000) és un futbolista espanyol que juga de davanter al Lleida Esportiu.

## Carrera de club

Nascut a Albacete, Castella–La Manxa, Rivas es va formar al sistema juvenil del Getafe CF, després d'haver començat a jugar a l'Atlètic de Madrid. El 16 de juliol de 2019, després d'acabar la formació, va fitxar pel CD Móstoles URJC de Tercera Divisió.
Rivas va debutar com a sènior l'1 de setembre de 2019, jugant els últims 26 minuts en una victòria a domicili per 2-1 davant el CF Pozuelo de Alarcón. El 29 de novembre de 2020 va marcar el seu primer gol a l'equip sènior, aconseguint l'empat a l'últim minut en l'empat 1-1 fora de casa contra el CD Leganés B.
El 2 de gener de 2021, Rivas va passar al CD Leganés i va ser destinat a l'equip B també a la quarta divisió. Va debutar amb el primer equip el 29 d'octubre, entrant com a substitut final de Javier Eraso en una derrota per 0-1 a la UD Almeria a Segona Divisió.

## Vida personal

El germà bessó de Rivas, Óscar, també és futbolista; defensa, també es va formar al Getafe. El seu pare Antonio també era futbolista.

## Referències

* ↑ «Admira a Lewandoski, su objetivo es llegar a la Selección y, además, es fan incondicional de su padre» (en castellà). Pobla FM, 23-01-2019. [Consulta: 31 octubre 2021].
* ↑ «FICHAJES | Mario Rivas nuevo jugador del Móstoles» (en castellà). CD Móstoles URJC, 16-07-2019. [Consulta: 31 octubre 2021].
* ↑ «El Móstoles hace justicia parcial sobre la bocina ante el líder – CRÓNICA CD Leganés 'B' 1–1 CD Móstoles – 3a Div. Nacional Gr. VII-B, Jor. 7» (en castellà). CD Móstoles, 30-11-2020. [Consulta: 31 octubre 2021].
* ↑ «El C.D. Leganés 'B' incorpora al delantero Mario Rivas» (en castellà). CD Leganés, 02-01-2021. [Consulta: 31 octubre 2021].
* ↑ «El Almería gana a un Lega que mereció más y sigue de líder» (en castellà). Marca, 29-10-2021. [Consulta: 31 octubre 2021].
* ↑ «Los gemelos Rivas se miden en el CD Móstoles URJC - Leganés B» (en castellà). Telemadrid, 26-02-2021. [Consulta: 31 octubre 2021].

## Enllaços externs

* Mario Rivas a BDFutbol
* Mario Rivas, Fitxa a Soccerway
# Highway

Highway és un grup de rock montenegrí que participà en la segona temporada del programa de talents musicals X Factor Adria, la versió balcànica d'X Factor. Internacionalment, però, és més conegut per haver representant la seva pròpia nació al Festival d'Eurovisió de 2016. El grup està format per Petar Tošić, cantant, pel guitarrista i l'acompanyant de veu Marko Pešić i per Luka Vojvodić, a més del teclista Bojan Jovović. Al certamen europeu s'hi van presentar amb la cançó "The Real Thing".

## Notes

* ↑ http://www.eurovision.tv/page/history/year/participant-profile/?song=33733
# Yosuke Ideguchi

Yosuke Ideguchi (Prefectura de Fukuoka, 23 d'agost de 1996) és un futbolista japonès.

## Selecció japonesa

Va formar part de l'equip olímpic japonès als Jocs Olímpics d'estiu de 2016.

## Referències

* ↑ «FIFA». Arxivat de l'original el 2017-11-17. [Consulta: 16 novembre 2017].
# Mario Montero

Mario Alberto Montero Rodríguez, conegut artísticament com a Mario Montero (Los Angeles, 1964), ès un director de fotografia espanyol. El 1978 es va traslladar a Costa Rica, on va treballar com a fotògraf en un estudi. A començament de la dècada del 1980 es va establir a Espanya, on el 1988 va treballar com a ajudant de càmera a El Dorado de Carlos Saura. Ha treballat com a operador de càmera per Fernando Trueba, Bigas Luna, Juanma Bajo Ulloa o Julio Medem.
Va començar a treballar com a director de fotografia a La saga de los Clark (1997) d'El Tricicle i a la minisèrie de TV3 Andorra. Entre el torb i la Gestapo. Després ha treballat a documentals de Manuel Huerga i amb directors catalans com Óscar Aibar o Ventura Pons.

## Filmografia

* Anita no perd el tren (2001)
* Menja d'amor (2002)
* Amor idiota (2004)
* Iris (2004)
* Caótica Ana (2007)
* Barcelona (un mapa) (2007)
* No em demanis que et faci un petó perquè te'l faré (2008)
* El gran Vázquez (2010)
* La vida empieza hoy (2010)
* 14 d'abril. Macià contra Companys (2011)
* Barcelona, ciutat neutral (2011)
* Pepe & Rubianes (2011)
* El bosc (2012)
* Incidencias (2015)
* El mètode Grönholm (2015)
* Cervantes contra Lope (2016)
* Pau, la força d'un silenci (2017)

## Referències

* ↑ Mario Montero al web de Julio Medem
* ↑ Mario Montero a catalanfilms.cat
* ↑ "Sala 33" recorda les vivències de Pepe Rubianes
# Botricello

Botricello (en calabrès Votricèddu) és un municipi italià, situat a la regió de Calàbria i a la província de Catanzaro. L'any 2023 tenia 4.993 habitants.

## Demografia

Evolució demogràfica :
| 1r gener 2017 | 1r gener 2018 | 1r gener 2023 |
| 5.254 | 5.274 | 4.993 |

## Administració

Llista d'alcaldes i alcaldesses :
| Dates mandat | Nom de l'alcalde/ssa | Causa finalització |

## Referències

* ↑ Dizionario Di Toponomastica: Storia E Significato Dei Nomi Geografici Italiani. Garzanti, 1990.
# Lieja-Bastogne-Lieja 1894

La Lieja-Bastogne-Lieja 1894 fou la 3a edició de la clàssica ciclista Lieja-Bastogne-Lieja. Es va disputar el 26 d'agost de 1894 sobre un recorregut de 223 km i fou guanyada, per tercera vegada consecutiva, pel belga Léon Houa. Aquesta edició va estar oberta tant a ciclistes amateurs com a professionals, a diferència de les dues primeres edicions, reservades a ciclistes amateurs.

## Resultats

| | Ciclista | Temps |
| 1 | Léon Houa (BEL) | 8h 52' 05" |
| 2 | Louis Rasquinet (BEL) | + 7' 00" |
| 3 | René Nulens (BEL) | + 25' 00" |
| 4 | Maurice Garin (ITA) | + 43' 00" |
| 5 | Palau (BEL) | + 53' 00" |
| 6 | Armand Cardol (BEL) | + 53' 00" |
| 7 | Jos Berchmans (BEL) | + 1h 11' 00" |
| 8 | Dethioux (BEL) | + 1h 30' 00" |
| 9 | Mativa (BEL) | + 1h 38' 00" |
| 10 | Ernest Winkin (BEL) | + 1h 38' 00" |

## Referències

* ↑ «Liège-Bastogne-Liège». memoire-du-cyclisme.eu. [Consulta: 27 gener 2014].
* ↑ «Liège - Bastogne - Liège 1894». sitiodeciclismo.net. [Consulta: 27 gener 2014].
# Heracleodor

Heracleodor (grec antic: Ἡρακλεόδωρος, llatí: Heracleodorus) fou un filòsof grec deixeble de Plató que, al cap d'un temps com a alumne seu, començà a negligir els seus principis, cosa que va suscitar una lletra crítica de Demòstenes, que havia estat company seu com a deixeble de Plató. Aquesta obra de Demòstenes no s'ha conservat i es coneix gràcies a un fragment del comentari d'Olimpiodor al Gòrgies.

## Referències

* ↑ Smith, William (ed.). «HERACLEODORUS». A: Dictionary of Greek and Roman Biography and Mythology, 1870.
# Yosuke Kashiwagi

Yosuke Kashiwagi (Prefectura de Hyogo, Japó, 15 de desembre de 1987) és un futbolista japonès.

## Selecció japonesa

Yosuke Kashiwagi va disputar 4 partits amb la selecció japonesa.

## Enllaços externs

* National Football Teams
* Japan National Football Team Database
# Maruina dama

Maruina dama és una espècie d'insecte dípter pertanyent a la família dels psicòdids que es troba a Centreamèrica: Costa Rica.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)

## Bibliografia

* Charles L. Hogue, 1973. A Taxonomic review of the genus Maruina (Diptera: Psychodidae). Edició 17 de Science Bulletin. Los Angeles Natural History Museum. Universitat Estatal de Pennsilvània. «Enllaç».

## Enllaços externs

* LACM Entomology Collections (anglès)
# Botorrita

Botorrita és un municipi de la província de Saragossa situat a la comarca de Saragossa. El 2023 tenia 572 habitants.

## Referències

* ↑ «Aragón (Spain): Municipalities in Provinces» (en anglès), 3 gener 2024. [Consulta: 27 gener 2024].
# Lliga serbo-montenegrina de bàsquet

La lliga serbo-montenegrina de bàsquet, anomenada Prva Liga, va ser la competició de bàsquet de clubs professionals masculins de nivell més alt a la República Federal de Iugoslàvia i més tard de Sèrbia i Montenegro.
Quan Sèrbia i Montenegro es van separar el 2006, la lliga va deixar d'existir i es dividí en dues lligues, la Lliga sèrbia de bàsquet i la Lliga montenegrina de bàsquet.

## Historial

| Temporada | Campió | Sèrie final | Finalista |
| Lliga de la República Federal de Iugoslàvia ||||
| 1992–93 | Crvena zvezda | 3–2 | Partizan |
| 1993–94 | Crvena zvezda | 3-1 | Partizan |
| 1994–95 | Partizan | 3–2 | TG Borovica Ruma |
| 1995–96 | Partizan | 3–2 | BFC Beočin |
| 1996–97 | Partizan | 3–1 | FMP |
| 1997–98 | Crvena zvezda | 3–1 | FMP |
| 1998–99 | Budućnost | Budućnost | Budućnost |
| 1999–00 | Budućnost | 3–0 | Partizan |
| 2000–01 | Budućnost | 3–2 | Partizan |
| 2001–02 | Partizan ICN | 3–2 | Budućnost |
| Lliga de Sèrbia i Montenegro ||||
| 2002–03 | Partizan Mobtel | 3–0 | FMP |
| 2003–04 | Partizan Mobtel | 3–1 | Hemofarm |
| 2004–05 | Partizan Pivara MB | 3–1 | Hemofarm |
| 2005–06 | Partizan Pivara MB | 3–0 | Crvena zvezda |

## Palmarès

| Club | Campió | Finalista |
| Partizan | 8 | 4 |
| Crvena zvezda | 3 | 1 |
| Budućnost | 3 | 1 |
| FMP | 0 | 3 |
| Hemofarm | 0 | 2 |
| BFC Beočin | 0 | 1 |
| Borovica | 0 | 1 |

## Notes

* ↑ Final no disputada degut a l'Operació militar de l'OTAN

## Enllaços externs

* Lliga serbo-montenegrina a vilacom Arxivat 2006-09-06 a Wayback Machine.
# Les ruïnes d'Atenes (Beethoven)

Les ruïnes d'Atenes (en alemany Die Ruinen von Athen), és una obra de circumstància composta per Beethoven el 1811. Comprèn una obertura en sol menor, opus 113, i vuit parts cantades, de les quals només una "Marxa amb cors", en sol major, va ser publicada com a opus 114.
L'emperador Francesc I d'Àustria, per apaivagar els sentiments nacionalistes a Hongria, havia fet construir el 1808 un gran teatre a Pest (Hongria), per celebrar la fidelitat dels hongaresos a la monarquia austríaca. El 10 de febrer de 1812, en ocasió de la inauguració d'aquest teatre, es va demanar a Beethoven que posés música a dos textos de circumstància escrits per August von Kotzebue: "El Rei Esteve" i "Les Ruïnes d'Atenes". Aquestes obertures formen part de les obres orquestrals menys interpretades del compositor.
L'obertura va ser publicada el 1823 per Steiner a Viena, i l'obra completa no es va editar fins al 1846.

## Estructura

L'obra té 9 parts:
* Obertura (andante con moto – marcia moderato – allegro ma non troppo) (op. 113)
* Cor: Tochter dels mächtigen Zeus
* Duet (un grec i una grega: baríton i soprano): Ohne Verschulden Knechtschaft dulden
* Cor dels dervixos: Du hast in deines Aermels Felten
* La marxa turca (vivace)
* Música d'escena amb narrador
* Marxa amb cor : Schmuckt die Altare (op. 114) - Recitatiu del gran sacerdot (baríton): Mit reger Freude
* Cor: Wir tragen empfängliche Herzen - Ària del gran sacerdot: Will unser Genius
* Cor final: Heil unserm König!

## Bibliografia

* Lecompte Michel, Guide illustré de la musique symphonique de Beethoven, Fayard, 1995, 335p. (ISBN 2-21303091X)

## Enllaços externs

* Partitura de l'"Obertura" i Arxivat 2007-09-28 a Wayback Machine. de la "La marxa turca" al web de ENMDCCPC Arxivat 2007-09-28 a Wayback Machine.
# Cheilinus coccineus

Cheilinus coccineus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 40 cm de longitud total.

## Distribució geogràfica

Es troba des del Mar Roig i l'Àfrica oriental fins a les Illes Marshall i Samoa.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Hay al-Arab SC Port Sudan

El Hay al-Arab SC de Port Sudan (àrab: نادي حي العرب الرياضي, Nādī Ḥayy al-ʿArab ar-Riyāḍī, ‘Club Esportiu de Hayy al-Arab (el Barri dels Àrabs)’) és un club sudanès de futbol de la ciutat de Port Sudan.

## Palmarès

* Copa sudanesa de futbol
** 1981

## Referències

* ↑ Team profile Arxivat 2016-03-14 a Wayback Machine. – The Biggest Football Archive of the World
* ↑ Web a goalzz.com
* ↑ «Sudan - List of cup winners». rsssf.com. [Consulta: 16 desembre 2017].
# William Fleetwood Sheppard

William Fleetwood Sheppard (Sydney, 21 de novembre de 1863 - Berkhamsted, 12 d'octubre de 1936) va ser un matemàtic nascut a Austràlia que va fer la seva carrera al Regne Unit, especialitzat en estadística matemàtica.

## Vida i obra

Fill d'un jutge del Tribunal Suprem de Queensland (Austràlia), va anar a estudiar al Trinity College (Cambridge) d'Anglaterra, on es va graduar el 1884, essent el senior wrangler en els exàmens de matemàtiques d'aquest any. Tot i això, els anys següents va exercir com advocat al Inner Temple, fins que el 1896 va ingressar a l'administració pública al departament d'ensenyament.
Va ser a partir d'aquesta data que va començar les seves recerques en estadística matemàtica, publicant una cinquantena d'articles i un llibre: From determinant to tensor (1923). A ell se li deuen la introducció dels termes corba normal estàndard (1899), l'estratègia d'eliminació de la fórmula de quadratura d'Euler-MacLaurin (1900) i les conegudes com correccions de Sheppard.
El 1921 es va jubilar i va anar a viure durant un temps a Edimburg, on va col·laborar amb el matemàtic Alexander Aitken.
Va morir prop de Londres el 1936.

## Referències

* ↑ Aitken i Whittaker, 1937, p. 279.
* ↑ El senior wrangler era l'alumne d'últim curs que obtenia millor qualificació en l'examen de matemàtiques.
* ↑ Howarth, 2017, p. 589-590.
* ↑ Brezinski, 2001, p. 115.
* ↑ Kelley, 1947, p. 218-219.
* ↑ Aitken i Whittaker, 1937, p. 280.
* ↑ Sheppard, 1937, p. 9-11.

## Bibliografia

* Aitken, A.C.; Whittaker, E.T. «William Fleetwood Sheppard, Sc.D., LL.M.» (en anglès). Proceedings of the Royal Society of Edinburgh, Vol. 56, 1937, pàg. 279-282. DOI: 10.1017/S0370164600015169. ISSN: 0013-0915.
* Brezinski, C. «Convergence acceleration during 20th century». A: C. Brezinski, L. Wuytack (eds.). Numerical Analysis: Historical Developments in the 20th Century (en anglès). Elsevier, 2001, p. 113-134. ISBN 0-444-50617-9.
* Howarth, Richard J. Dictionary of Mathematical Geosciences: With Historical Notes (en anglès). Springer, 2017. ISBN 978-3-319-57314-4.
* Kelley, Truman Lee. Fundamentals of Statistics (en anglès). Harvard University Press, 1947.
* Sheppard, N.F. «W. F. SHEPPARD, F.R.S.E., Sc.D., LL.M.» (en anglès). Annals of Eugenics, Vol. 8, 1937, pàg. 1-14. DOI: 10.1111/j.1469-1809.1937.tb02156.x. ISSN: 2050-1439.

## Enllaços externs

* O'Connor, John J.; Robertson, Edmund F. «William Fleetwood Sheppard» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* «William Fleetwood Sheppard». Oxford Reference. [Consulta: 13 gener 2019]. (anglès)
# Mas Gibert

Mas Gibert és una masia del municipi de Creixell (Tarragonès) inclosa en l'Inventari del Patrimoni Arquitectònic de Catalunya.

## Descripció

Situada a 150 m sobre el nivell del mar. A la planta baixa hi ha belles arcades gòtiques i sobre una finestra condemnada consta la data del segle xvii.
La propietat abasta la part més alta del terme de Creixell i limita amb la Trunyella i la Pobla.
El mas Gibert manté forces relacions de veïnatge amb La Pobla de Montornès i una part de les terres de la propietat pertanyen a aquest municipi.

## Referències

* 1 2 3 «Mas Gibert». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 setembre 2018].

## Enllaços externs

* «Mas Gibert». Mapa de recursos culturals. Diputació de Tarragona.